ไทยป่วยโควิดเพิ่ม 249 ราย ดันยอดสะสมพุ่ง 10,547 คน ไม่มีผู้เสียชีวิต
ไทยป่วยโควิดเพิ่ม 249 ราย ดันยอดสะสมพุ่ง 10,547 คน ไม่มีผู้เสียชีวิต 
ไทยป่วยโควิดเพิ่ม 249 ราย ดันยอดสะสมพุ่ง 10,547 คน ไม่มีผู้เสียชีวิต
11 ม.ค. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (11 ม.ค.64) ระบุพบผู้ป่วยยืนยันติดเชื้อรายใหม่ 249 ราย โดยเป็นผู้ติดเชื้อในประเทศ 224 ราย มาจากระบบเฝ้าระวังและระบบบริการฯ 176 ราย จากการค้นหาผู้ติดเชื้อเชิงรุกในชุมชน 48 ราย และผู้ที่เดินทางมาจากต่างประเทศ เข้าสถานที่กักกันที่รัฐจัดให้ 11 ราย ผู้ที่เดินทางมาจากต่างประเทศ(เมียนมา) ไม่เข้าสถานกักกันที่รัฐจัดให้ 14ราย
ทั้งนี้ ส่งผลให้จำนวนผู้ป่วยยืนยันสะสมในประเทศ ล่าสุดเพิ่มขึ้นเป็น 10,547 ราย แบ่งเป็นการติดเชื้อในประเทศ 8,381 ราย ติดเชื้อจากการตรวจคัดกรองเชิงรุก 2,839 ราย และเป็นผู้เดินทางมาจากต่างประเทศ 2,166 ราย อยู่ในสถานที่กักกันที่รัฐจัดให้ 1,605 ราย รักษาหายป่วยเพิ่ม 138 ราย รักษาหายแล้วรวม 6,566 ราย ยังรักษาอยู่ 3,914 ราย ไม่มีรายงานผู้เสียชีวิตเพิ่ม ทำให้ตัวเลขผู้เสียชีวิตสะสม อยู่ที่ 67 ราย
